**PASVALIO PETRO VILEIŠIO GIMNAZIJOS DIREKTORIUS**

**ĮSAKYMAS**

**DĖL PASVALIO PETRO VILEIŠIO GIMNAZIJOS MOKINIŲ ASMENINIŲ MOBILIŲJŲ TELEFONŲ IR KITŲ INFORMACINIŲ TECHNOLOGIJŲ ĮRENGINIŲ NAUDOJIMO TVARKOS APRAŠO PATVIRTINIMO**

2025 m. rugsėjo 1 d. Nr.

Pasvalys

Vadovaudamasis Lietuvos Respublikos švietimo, mokslo ir sporto ministro ir Lietuvos Respublikos sveikatos apsaugos ministro 2025 m. liepos 31 d. įsakymu Nr. V-807/V-726 „Dėl mokinių asmeninių mobiliųjų telefonų ir kitų informacinių technologijų įrenginių naudojimo ikimokyklinio ugdymo ir bendrojo ugdymo mokykloje rekomendacijų patvirtinimo“, Pasvalio Petro Vileišio gimnazijos tarybos 2025 m. rugpjūčio 28 d. nutarimu (protokolas Nr. ):

1. T v i r t i n u Pasvalio Petro Vileišio gimnazijos mokinių asmeninių mobiliųjų telefonų ir kitų informacinių technologijų įrenginių naudojimo tvarkos aprašą;
2. Šis įsakymas įsigalioja 2025 m. rugsėjo 1 d.

Direktorė Gitana Kruopienė

SUDERINTA

Pasvalio Petro Vileišio gimnazijos tarybos

2025 m. rugpjūčio 28 d. protokolo Nr. 3 nutarimu

PATVIRTINTA

Pasvalio Petro Vileišio gimnazijos direktoriaus

2025 m. rugsėjo 1 d. įsakymu Nr.

**PASVALIO PETRO VILEIŠIO GIMNAZIJOS MOKINIŲ ASMENINIŲ MOBILIŲJŲ TELEFONŲ IR KITŲ INFORMACINIŲ TECHNOLOGIJŲ ĮRENGINIŲ NAUDOJIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Šis tvarkos aprašas nustato Pasvalio Petro Vileišio gimnazijos (toliau – Gimnazija) 1–4 klasių mokinių asmeninių mobiliųjų telefonų ir kitų informacinių technologijų įrenginių (toliau –informacinių technologijų įrenginiai) naudojimo tvarką, išimties atvejus, mokinių, mokytojų ir kitų atsakingų asmenų atsakomybę bei teisę naudotis išmaniaisiais įrenginiais ugdymo proceso metu.
2. Tvarkos aprašas parengtas vadovaujantis Lietuvos Respublikos švietimo, mokslo ir sporto ministro ir Lietuvos Respublikos sveikatos apsaugos ministro 2025 m. liepos 31 d. įsakymu Nr. V-807/V-726 „Dėl mokinių asmeninių mobiliųjų telefonų ir kitų informacinių technologijų įrenginių naudojimo ikimokyklinio ugdymo ir bendrojo ugdymo mokykloje rekomendacijų patvirtinimo“ bei kitais teisės aktais.
3. Informacinių technologijų įrenginiai suprantami kaip mokinio disponuojama informacinė ir komunikacinė įranga, skirta skambinti ir (arba) susirašinėti teksto ir (arba) garso žinutėmis, ir (arba) klausytis, ir (arba) žiūrėti, ir (arba) dalintis garso ir vaizdo įrašais, ir (arba) naršyti internete, ir (arba) fotografuoti, ir (arba) kitiems su ugdymu nesusijusiems tikslams.

**II SKYRIUS**

**INFORMACINIŲ TECHNOLOGIJŲ ĮRENGINIŲ NAUDOJIMO RIBOJIMAS**

1. 1–4 klasių mokiniams draudžiama naudotis asmeniniais informacinių technologijų įrenginiais gimnazijos patalpose pamokų metu, išskyrus šio aprašo 6 ir 10 punktuose numatytus atvejus.
2. **SKYRIUS**

**IŠIMTYS IR INFORMACINIŲ TECHNOLOGIJŲ ĮRENGINIŲ NAUDOJIMAS**

**5. Prieš pamoką mokinių mobilieji telefonai padedami į specialias mobiliesiems telefonams skirtas dėžutes, esančias kabinetuose.**

**6. Pamokų metu leidžiama naudotis mobiliaisiais įrenginiais tik mokytojui leidus mokymosi tikslais (pvz., mokomosios programos, informacijos paieška, interaktyvi veikla).**

**7. Kiti asmeniniai informacinių technologijų įrenginiai pamokų metu ugdymo procese nenaudojami.**

**8. Kiti asmeniniai informacinių technologijų įrenginiai per atsiskaitomuosius, kontrolinius ir savarankiškus darbus lieka mokinių kuprinėse.**

**9. Mobilieji telefonai bei kiti asmeniniai informacinių technologijų įrenginiai pamokų metu turi būti**

**išjungti arba nustatytas begarsis režimas.**

**10. Asmeniniu informacinių technologijų įrenginiu mokinys gali naudotis pamokų metu tik tuomet, kai:**

 **10.1. Mokinys turi dokumentuotą poreikį naudotis informacinių technologijų įrenginiu dėl sveikatos būklės ar kitų išskirtinių aplinkybių (pagrindžiama raštišku tėvų/globėjų prašymu ar gydytojo pažyma);**

 **10.2. Esant nenumatytoms aplinkybėms, kai būtina nedelsiant susisiekti su tėvais ar pagalbos tarnybomis.**

**IV SKYRIUS**

**INFORMAVIMAS IR PREVENCIJA**

9. Klasės vadovai reguliariai primena mokiniams apie šio tvarkos aprašo nuostatas.

10. Socialinis pedagogas arba sveikatos priežiūros specialistas organizuoja konsultacijas bei informacinius užsiėmimus mokiniams, jų tėvams apie atsakingą informacinių technologijų įrenginių naudojimą, galimą žalingą poveikį mokymosi rezultatams ir psichikos sveikatai.

11. Mokykla skatina mokytojus pamokose taikyti edukacines priemones ir metodus, skatinančius mokinius kuo daugiau bendrauti ir aktyviai ilsėtis be informacinių technologijų įrenginių.

 **V SKYRIUS**

 **ATSAKOMYBĖ IR PAŽEIDIMŲ NAGRINĖJIMO TVARKA**

12. Klasės vadovai, mokytojai ir kiti su ugdymu susiję darbuotojai privalo užtikrinti, kad mokiniai laikytųsi šio tvarkos aprašo nuostatų.

**13. Mokinys, pamokos metu savavališkai pasiėmęs ar naudojęs mobilųjį telefoną ar kitą informacinių technologijų įrenginį nesilaikydamas šio aprašo reikalavimų, privalo nedelsiant grąžinti mobilųjį telefoną į specialiai tam skirtą dėžutę, o kitu informacinių technologijų įrenginiu nebesinaudoti. Per atsiskaitomuosius, savarankiškus ir kontrolinius darbus kitą informacinių technologijų įrenginį tuoj pat įsidėti į kuprinę.**

**14. Už pakartotinį pažeidimą mokytojas rašo pranešimą, kuriame informuoja apie mokinio šio aprašo reikalavimų nesilaikymą. Pranešimas perduodamas socialiniam pedagogui. Apie pažeidimą raštu per el. dienyną informuojami mokinio tėvai (globėjai). Už tėvų informavimą atsakingi klasių vadovai ir socialinis pedagogas.**

**15. Mokiniui surinkus 3 pranešimus apie šio aprašo taisyklių nesilaikymą gimnazijos direktoriaus įsakymu skiriama drausminė nuobauda - papeikimas.**

**VI SKYRIUS**

**BAIGIAMOSIOS NUOSTATOS**

16. Su šiuo tvarkos aprašu supažindinami mokiniai, jų tėvai (globėjai, rūpintojai), mokytojai ir kiti Gimnazijos bendruomenės nariai. Tvarkos aprašas skelbiamas Gimnazijos interneto svetainėje.